CELEX: 62009TN0337
Language: fi
Date: 2009-08-24 00:00:00
Title: Asia T-337/09: Kanne 24.8.2009 — Colegio Oficial de Farmacéuticos de Valencia v. komissio

24.10.2009   
            
            
               FI
            
            
               Euroopan unionin virallinen lehti
            
            
               C 256/32
            
         Kanne 24.8.2009 — Colegio Oficial de Farmacéuticos de Valencia v. komissio
   (Asia T-337/09)
   2009/C 256/58
   Oikeudenkäyntikieli: espanja
   
      Asianosaiset
   
   
      Kantaja: Colegio Oficial de Farmacéuticos de Valencia (Valencia, España) (edustaja: asianajaja E. Navarro Varona)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Euroopan komission 15.6.2009 tekemä päätös on kumottava EY:n perustamissopimuksen 230 ja 231 artiklan nojalla siltä osin kuin mainittu toimielin hylkää osittain asiakirjoihin tutustumista koskevan pyynnön, jonka MICOF on esittänyt alun perin 23.10.2008, ja 19.1.2009 päivätyn uudistetun pyynnön.
            
         
               —
            
            
               Komissio on velvoitettava korvaamaan MICOFille tästä oikeudenkäynnistä aiheutuvat kulut.
            
         
      Oikeudelliset perusteet ja pääasialliset perustelut
   
   Tämä kanne on nostettu Euroopan yhteisöjen komission päätöksestä siltä osin kuin siinä osittain evätään oikeus tutustua tiettyihin asiakirjoihin, jotka ECORYS Nederland BV -niminen konsultointiyritys on laatinut Study of regulatory restrictions in the field of pharmacies -nimisen 22.6.2007 päivätyn tiedonannon, joka oli tarkoitettu vastaajan sisämarkkinoiden pääosastolle, valmistelua varten.
   Vaatimustensa tueksi kantaja vetoaa Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (1) 4 artiklan 2 kohdan ja 8 artiklan rikkomiseen.
   Tältä osin kantaja väittää seuraavaa:
   
               —
            
            
               Riidanalaisesta päätöksestä puuttuvat perustelut.
            
         
               —
            
            
               Riidanalaisessa päätöksessä arvioidaan virheellisesti oikeushenkilön taloudellisia etuja, teollis- ja tekijänoikeudet mukaan lukien, koskevaa poikkeusta.
            
         
               —
            
            
               Riidanalaisessa päätöksessä on ilmeinen perusteluvirhe, koska siinä ei arvioida sitä, onko kyseessä ylivoimainen yleinen etu.
            
         
               —
            
            
               Riidanalaisessa päätöksessä ei ole noudatettu asiakirjoihin tutustumista koskevan uudistetun pyynnön epäämiselle asetettua kahta määräaikaa.
            
         
      (1)  EYVL L 145, 31.5.2001, s. 43.